微觀經濟學上嘅研究對宏觀經濟學相當有用－宏觀層面嘅現象好多時都係由微觀層面嘅現象結合（aggregate）而成嘅，例如經濟增長噉，當一個經濟體嗰啲個體生產多咗消費多咗嗰陣，個經濟體啲經濟指標（例如 GDP）就會出現變動反映呢啲變化，所以 GDP 等嘅好多宏觀層面現象查實都係源於一大柞個體層面嘅行為。